ระเบียบศาลรัฐธรรมนูญว่าด้วยการงบประมาณพ.ศ. 2542------------------------------------------ อาศัยอํานาจตามความในมาตรา 6 (7) แห่งพระราชบัญญัติสํานักงานศาลรัฐธรรมนูญ พ.ศ. 2542 คณะตุลาการศาลรัฐธรรมนูญจึงออกระเบียบไว้ดังต่อไปนี้ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยการงบประมาณ พ.ศ. 2542"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้คณะตุลาการศาลรัฐธรรมนูญมีอํานาจตีความ และวินิจฉัยปัญหาเกี่ยวกับการปฏิบัติ ตามระเบียบนี้ข้อ ๔ หลักเกณฑ์และวิธีปฏิบัติเกี่ยวกับการงบประมาณที่มิได้กําหนดไว้ในระเบียบนี้ ให้ปฏิบัติตามพระราชบัญญัติวิธีการงบประมาณ พ.ศ. 2502 และที่แก้ไขเพิ่มเติม ระเบียบว่าด้วยการบริหารงบประมาณ และมติคณะรัฐมนตรีที่เกี่ยวข้องโดยอนุโลมข้อ ๕ ในระเบียบนี้ "งบประมาณ" หมายความว่า งบประมาณรายจ่ายที่ได้รับการอุดหนุนตามที่กําหนดไว้ ในพระราชบัญญัติงบประมาณรายจ่ายประจําปี หรือพระราชบัญญัติงบประมาณรายจ่ายเพิ่มเติม และรายจ่ายที่ได้รับอนุมัติให้ใช้จ่ายจากเงินรายรับของสํานักงานศาลรัฐธรรมนูญ "เงินรายรับ" หมายความว่า งบประมาณ และเงินอื่นใดที่สํานักงานศาลรัฐธรรมนูญได้รับอนุญาต ให้เก็บไว้ใช้จ่ายโดยไม่ต้องนําส่งคลัง "งบประมาณรายจ่ายข้ามปี" หมายความว่า งบประมาณรายจ่ายที่กําหนดให้มีการใช้จ่ายจากงบประมาณรายจ่ายปีปัจจุบันและงบประมาณรายจ่ายปีถัดไปด้วย "สํานักงาน" หมายความว่า สํานักงานศาลรัฐธรรมนูญ "ประธาน" หมายความว่า ประธานศาลรัฐธรรมนูญ "เลขาธิการ" หมายความว่า เลขาธิการสํานักงานศาลรัฐธรรมนูญหมวด ๑ การจัดทําและการเสนองบประมาณ------------------------------------ข้อ ๖ ให้สํานักงานมีหน้าที่จัดทําคําของบประมาณรายจ่ายประจําปีเสนอขออนุมัติต่อคณะตุลาการ ศาลรัฐธรรมนูญเพื่อประธานเสนองบประมาณรายจ่ายประจําปีต่อคณะรัฐมนตรี ภายในเดือนธันวาคม ก่อนเริ่มต้นปีงบประมาณถัดไปข้อ ๗ การจัดทําคําของบประมาณในแต่ละปีงบประมาณให้ประกอบด้วย (1) แผนการดําเนินงานประจําปีที่แสดงถึงแผนการใช้จ่ายงบประมาณประจําปี และแผนปฏิบัติงานจําแนกตามแผนงาน งาน โครงการ (2) คําแถลงประกอบแผนการดําเนินงานประจําปีแสดงฐานะเงินรายรับ งบประมาณรายจ่ายในปีที่ล่วงมาแล้ว และความสัมพันธ์ระหว่างเงินรายรับ และงบประมาณที่ขอตั้งข้อ ๘ งบประมาณรายจ่ายที่ขอตั้งให้จําแนกตามแผนงาน งาน โครงการ เป็นงบประจําและงบลงทุน ดังนี้ (1) งบประจํา หมายถึง รายจ่ายที่มีลักษณะเป็นค่าใช้จ่าย ดังนี้ (ก) เงินเดือน และค่าจ้างประจํา (ข) ค่าจ้างชั่วคราว (ค) ค่าตอบแทน ใช้สอยและวัสดุ (ง) ค่าสาธารณูปโภค (จ) ค่าครุภัณฑ์ที่มีวงเงินแต่ละรายการไม่เกิน 5,000 บาท (2) งบลงทุน หมายถึง รายจ่ายที่มีลักษณะเป็นค่าใช้จ่าย ดังนี้ (ก) ค่าครุภัณฑ์ที่มีวงเงินแต่ละรายการเกิน 5,000 บาท (ข) ค่าที่ดินและสิ่งก่อสร้าง รายจ่ายงบลงทุนที่จะต้องก่อหนี้ผูกพันงบประมาณรายจ่ายข้ามปี ให้กําหนดรายการพร้อมทั้งระบุจํานวนเงินที่จะต้องผูกพันในแต่ละปีงบประมาณให้แน่ชัด รายจ่ายใดจะจําแนกเป็นลักษณะใดให้เป็นไปตามหลักเกณฑ์จําแนกประเภทรายจ่ายของสํานักงบประมาณข้อ ๙ หลักเกณฑ์และวิธีการจัดทําคําของบประมาณรายจ่ายประจําปีให้เป็นไปตามที่เลขาธิการกําหนดโดยความเห็นชอบของประธานหมวด ๒ การจัดทําแผนการใช้จ่ายงบประมาณประจําปีและการบริหารงบประมาณรายจ่าย-------------------------------------ข้อ ๑๐ ให้เลขาธิการมีหน้าที่จัดทําแผนการใช้จ่ายงบประมาณประจําปีในแต่ละงบประมาณของสํานักงาน โดยจําแนกรายการและลักษณะการใช้จ่ายให้สอดคล้องกับแผนงาน งาน โครงการ ที่กําหนดไว้ในแผนการดําเนินงานประจําปี เสนอต่อคณะตุลาการศาลรัฐธรรมนูญเพื่อพิจารณาอนุมัติ ก่อนเริ่มต้นปีงบประมาณ การจําแนกรายจ่ายและลักษณะค่าใช้จ่ายให้เป็นไปตามหลักเกณฑ์และวิธีการที่เลขาธิการกําหนดโดยความเห็นชอบของประธานข้อ ๑๑ การจ่ายเงินและก่อหนี้ผูกพันของสํานักงาน ให้กระทําได้แต่เฉพาะที่ได้กําหนด ในแผนงาน งาน โครงการ และรายละเอียดที่กําหนดไว้ในแผนการใช้จ่ายงบประมาณประจําปี การโอนและหรือเปลี่ยนแปลงรายจ่ายจะกระทํามิได้ เว้นแต่ในกรณีที่มีความจําเป็นตามที่กําหนดไว้ในข้อ 13 และข้อ 14ข้อ ๑๒ ให้เลขาธิการมีอํานาจหน้าที่จัดสรร และรับผิดชอบในการจ่ายเงินหรือก่อหนี้ผูกพันให้เป็นไปตามแผนการใช้จ่ายงบประมาณประจําปีข้อ ๑๓ การโอนเปลี่ยนแปลงรายจ่ายที่มีผลเป็นการใช้รายจ่ายเกินกว่าแผนงานแต่ละแผนงานที่กําหนดไว้ในแผนการใช้จ่ายงบประมาณประจําปีจะกระทํามิได้เว้นแต่จะได้รับอนุมัติจากคณะตุลาการศาลรัฐธรรมนูญข้อ ๑๔ การโอนและหรือเปลี่ยนแปลงงาน โครงการ หรือรายการในแผนงานเดียวกัน เป็นอํานาจของเลขาธิการ เว้นแต่กรณีที่เป็นการเปลี่ยนแปลงรายจ่ายครุภัณฑ์ที่มีวงเงินเกิน 100,000 บาท และรายการสิ่งก่อสร้างที่มีวงเงินเกิน 1,000,000 บาท หรือกรณีที่มีผลทําให้เป็นการเพิ่มงานหรือโครงการขึ้นใหม่ ให้กระทําได้ต่อเมื่อได้รับอนุมัติจากประธาน การเปลี่ยนแปลงรายจ่ายหรือเพิ่มวงเงินรายการครุภัณฑ์ ที่ดินและสิ่งก่อสร้างที่ได้รับอนุมัติ ให้ก่อหนี้ผูกพันงบประมาณรายจ่ายข้ามปีจะกระทํามิได้ เว้นแต่จะได้รับอนุมัติจากคณะรัฐมนตรีข้อ ๑๕ หลักเกณฑ์และวิธีการจัดสรร การจ่ายเงิน การก่อหนี้ผูกพัน และหลักเกณฑ์การใช้ รายจ่ายที่เกี่ยวข้องอื่นให้เป็นไปตามที่เลขาธิการกําหนดโดยความเห็นชอบของประธาน ข้อ ๑๖ การเบิกจ่ายเงินตามแผนการใช้จ่ายงบประมาณประจําปี ให้ดําเนินการให้เสร็จสิ้นในปีงบประมาณนั้น หากเบิกจ่ายไม่ทันให้เสนอเป็นรายการค้างเบิกไว้ในแผนการใช้จ่ายประจําปีงบประมาณถัดไปหมวด ๓ การควบคุม และการรายงานผลการดําเนินงาน------------------------------------ข้อ ๑๗ เมื่อสิ้นสุดปีงบประมาณ ให้เลขาธิการจัดทํารายงานผลการดําเนินงาน ตลอดจนรายงานการรับและการจ่ายเงินประจําปีที่สิ้นสุด เพื่อให้สํานักงานตรวจเงินแผ่นดินตรวจสอบก่อนนําเสนอต่อคณะตุลาการศาลรัฐธรรมนูญโดยมิชักช้า การรายงานตามวรรคหนึ่ง ให้จัดทําตามแบบและวิธีการที่คณะตุลาการศาลรัฐธรรมนูญกําหนดผู้มีอํานาจลงนาม - ประกาศ ณ วันที่ 30 เมษายน พ.ศ. 2542 เชาวน์ สายเชื้อ ประธานศาลรัฐธรรมนูญ